open-index/open-wikipedia-markdown huggingface dataset:
Οιωνός

Ως **οιωνός** προσδιοριζόταν κατά την αρχαιότητα το σαρκοφάγο όρνεο, και ειδικότερα το μαντικό πουλί. Μέσα από την προσεκτική παρατήρηση των κραυγών και του τρόπου ή της κατεύθυνσης του πετάγματός του, οι οιωνοσκόποι επιχειρούσαν να προβλέψουν το μέλλον. 
## Περιγραφή
Ως οιωνούς προερχόμενους μάλιστα από το Δία, θεωρούσαν επίσης τον κεραυνό ή τη βροντή, δίνοντας ιδιαίτερη σημασία στην κατεύθυνση στην οποία τα έβλεπαν ή τα άκουγαν. Οι οιωνοί αντιπροσώπευαν το θείο θέλημα και τις αποφάσεις των θεών και τη θέση τους απέναντι στα ανθρώπινα εγχειρήματα και ήταν ο δίαυλος επικοινωνίας μεταξύ του κόσμου τους και αυτού των ανθρώπων, μεταφερόμενοι και ερμηνευόμενοι από τους μάντεις ή τους οιωνοσκόπους, οι οποίοι θεωρούνταν άτομα που έφεραν το θείο χάρισμα να γίνονται ενδιάμεσοι.

Από τα ομηρικά χρόνια οι Έλληνες έδειχναν ιδιαίτερη προσοχή σε αυτές τις ενδείξεις: όταν έβλεπαν γύπες από τα αριστερά, ένα ακόμη σύμβολο του Δία, το θεωρούσαν κακό οιωνό.  Η κραυγή ενός ερωδιού ή η αστραπή στα δεξιά αντίθετα, χαρακτηριζόταν θετικός κι ελπιδοφόρος οιωνός. Στον ελληνικό χώρο, οι μάντεις έκριναν ακόμη τους καλούς και κακούς οιωνούς από την απροθυμία ή την προθυμία του θύματος να προσεγγίσει το βωμό και από την κατάσταση των εντοσθίων του όταν το έσφαζαν. 

Οι Ρωμαίοι εκτός του ότι αντλούσαν οιωνούς από τα πουλιά, το είδος και το πέταγμά τους, τους κεραυνούς και τα θυσιαζόμενα ζώα, έδιναν ιδιαίτερη σημασία σε μια αξιοσημείωτη λέξη ή φράση που λεγόταν υποτίθεται τυχαία, είχε όμως ένα συμβολικό φορτίο και ένα προφητικό κατ’ ουσίαν περιεχόμενο.  Χαρακτηριστικό παράδειγμα αυτής της πεποίθησης είναι το περιστατικό κατά το οποίο ο Αιμίλιος Παύλος, ακούγοντας την μικρή του κόρη να λέει ότι το σκυλί τους η Πέρσα πέθανε, θεώρησε αυτήν την φράση ως έναν καλό οιωνό αναφορικά με την εκστρατεία του εναντίον του βασιλιά της Μακεδονίας, Περσέα, λόγω της ηχητικής ομοιότητας των δύο ονομάτων, της χρονικής συγκυρίας που ειπώθηκε η φράση και συνέβη ο θάνατος του σκύλου. 

Οι Ρωμαίοι, αντίθετα από τους Έλληνες, θεωρούσαν τις ενδείξεις από τα αριστερά συνήθως ευνοϊκές και θετικές, ενώ από τα δεξιά δυσμενείς και αρνητικές. Ωστόσο, υπό την ελληνική επιρροή το τυπικό αυτό άρχισε να μεταβάλλεται και να μην έχει καθολική ισχύ, έτσι ώστε πρέπει να εξετάζεται κάθε περίπτωση οιωνού ξεχωριστά. 

## Παραπομπές


Κατηγορία:Μυθολογία
Κατηγορία:Μαντεία
Κατηγορία:Αρχαία ελληνική θρησκεία
Κατηγορία:Δεισιδαιμονίες
You Can't Stop Rock 'n' Roll

Το **You Can't Stop Rock 'n' Roll** είναι το δεύτερο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 27 Ιουνίου του 1983 μέσω της δισκογραφικής εταιρίας "Atlantic Records". 

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 3,8 / 5 και το "Metal Archives" με 77%.

Ο δίσκος έφθασε στο # 14 στην Μεγάλη Βρετανία, όπου τα σινγκλ "*I Am (I'm Me)*", "*The Kids Are Back*" και "*You Can't Stop Rock 'n' Roll*" μπήκαν στο Top-50. Παρ' όλα αυτά, δεν κατάφερε να μπει στο Top-100 του Billboard στις Ηνωμένες Πολιτείες, ανεβαίνοντας μόλις στο # 130. Μετά την μεγάλη επιτυχία του άλμπουμ "*[[Stay Hungry]]*" το 1984, οι πωλήσεις του "*You Can't Stop Rock 'n' Roll*" ανέβηκαν ξεπερνώντας τα 500.000 αντίτυπα στις Ηνωμένες Πολιτείες, για να βραβευθεί ως χρυσό.

## Λίστα Τραγουδιών
1. **The Kids Are Back** *(Dee Snider)* - 3:16
2. **Like a Knife in the Back** *(Dee Snider)* - 3:03
3. **Ride to Live, Live to Ride** *(Dee Snider)* - 4:04
4. **I Am (I'm Me)** *(Dee Snider)* - 3:34
5. **The Power and the Glory** *(Dee Snider)* - 4:20
6. **We're Gonna Make It** *(Dee Snider)* - 3:44
7. **I've Had Enough** *(Dee Snider)* - 4:02
8. **I'll Take You Alive** *(Dee Snider)* - 3:08
9. **You're Not Alone (Suzette's Song)** *(Dee Snider)* - 4:02
10. **You Can't Stop Rock 'n' Roll** *(Dee Snider)* - 4:40

## Θέσεις τσαρτ

## Βραβεία
***You Can't Stop Rock 'n' Roll*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Μέλη των Twisted Sister
Οι μουσικοί οι οποίοι ηχογράφησαν το "*You Can't Stop Rock 'n' Roll*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **[[Α. Τζ. Πέρο]]** - τύμπανα, κρουστά

## Παραπομπές


## Πηγές
* You Can't Stop Rock 'n' Roll - Twisted Sister | Songs, Reviews, Credits, Awards | AllMusic
* Twisted Sister - You Can't Stop Rock 'n' Roll (album review) | Sputnikmusic
* Twisted Sister - You Can't Stop Rock 'n' Roll - Encyclopaedia Metallum: The Metal Archives

Κατηγορία:Άλμπουμ του 1983
Κατηγορία:Άλμπουμ των Twisted Sister
Delirious Nomad

**Delirious Nomad** είναι ο τίτλος του δεύτερου άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 9 Νοεμβρίου του 1985 μέσω της δισκογραφικής εταιρείας Chrysalis Records. Το άλμπουμ επανεκδόθηκε στις 28 Μαρτίου 2011 από την δισκογραφική εταιρεία "Rock Candy" με δύο επιπλέον κομμάτια.

Οι κριτικές για τον δίσκο υπήρξαν θετικές, αφού το "AllMusic" το βαθμολόγησε με τέσσερα αστέρια με άριστα τα πέντε, το "Metal Reviews" με 86% και το "Metal Storm" με 8 / 10.

Το άλμπουμ δεν κατάφερε να μπει στο Top-100 του Billboard, όπως και ο προκάτοχος του. Μετά την κυκλοφορία του, ο κιθαρίστας Φιλ Σάντοβαλ αποχώρησε από τους Armored Saint, αφήνοντας τους ως τετραμελές σχήμα.

## Τραγούδια
1. **Long Before I Die** *(Bush, Vera)* - 2:47
2. **Nervous Man** *(Bush, Prichard, Vera)* - 4:01
3. **Over The Edge** *(Bush, Phil Sandoval, Gonzo Sandoval)* - 4:51
4. **The Laugh** *(Bush, Prichard, Vera)* - 4:21
5. **Conqueror** *(Bush, Prichard)* - 4:28
6. **For the Sake of Heaviness** *(Bush, Prichard, Vera)* - 4:23
7. **Aftermath** *(Bush, Phil Sandoval, Vera)* - 5:31
8. **In the Hole** *(Bush, Prichard)* - 3:50
9. **You're Never Alone** *(Bush, Phil Sandoval)* - 4:37
10. **Released** *(Bush, Phil Sandoval)* - 3:05

### Μπόνους κομμάτια στην επανέκδοση του 2011
1. **The Laugh (Demo)** *(Bush, Prichard, Vera)* - 4:53
2. **You're Never Alone (Rough Mix)** *(Bush, Phil Sandoval)* - 5:55

## Θέσεις τσαρτ
***Delirious Nomad*** *(άλμπουμ)*

***Επίσημη κυκλοφορία: [[9 Νοεμβρίου]] [[1985]]***

## Μέλη των Armored Saint
Η σύνθεση του συγκροτήματος κατά την ηχογράφηση του "***Delirious Nomad***" είχε την εξής μορφή:

* **[[Τζον Μπους]]** - *[[Φωνητική|φωνητικά]]*
* **Ντέιβιντ Πρίτσαρντ** - *[[κιθάρα]]*
* **Φιλ Σάντοβαλ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

## Παραπομπές


## Πηγές
* Delirious Nomad - Armored Saint | Songs, Reviews, Credits, Awards | AllMusic
* Armored Saint - Delirious Nomad - Metal Storm
* Armored Saint - Delirious Nomad - Encyclopaedia Metallum: The Metal Archives

Κατηγορία:Άλμπουμ του 1985
Κατηγορία:Άλμπουμ των Armored Saint
Ο Φίλαθλος

**Ο Φίλαθλος** ήταν ελληνική καθημερινή αθλητική εφημερίδα που κυκλοφορούσε πανελλαδικά και ανήκε στον όμιλο των αδελφών Κουρή (Γιώργου και Μάκη). Το πρώτο φύλλο της κυκλοφόρησε στις 30 Νοεμβρίου 1982 και το τελευταίο στις 3 Οκτωβρίου 2011. Ήταν το πρώτο εκδοτικό εγχείρημα των αδελφών Κουρή μετά την Αυριανή, που κυκλοφορούσε από τον Μάρτιο του 1980.

*Ο Φίλαθλος* έφερε μια νέα αντίληψη στον αθλητικό τύπο, καθώς ήταν η πρώτη μεγάλη μη οπαδική εφημερίδα. Στην ιστορία έμειναν οι στήλες «*Χωρίς παρωπίδες*» του Ηλία Μπαζίνα, και «*Αποδυτηριάκιας*», που την έγραφε κυρίως ο Κώστας Καίσαρης, ενώ συχνά δημοσίευαν στην εν λόγω στήλη ο Νίκος Καραγιαννίδης, διευθυντής της εφημερίδας, και ο Γιώργος Γεωργίου, ο οποίος αργότερα απέκτησε μόνιμη στήλη στην εφημερίδα με τίτλο: «*Το καφενείο των φιλάθλων*». Σήμερα, ο «*Αποδυτηριάκιας*» συνεχίζει μέσω διαδικτύου.

Τον Αύγουστο του 2013, έγιναν προσπάθειες να επανακυκλοφορήσει η εφημερίδα, με το όνομα «Ο Φίλαθλος της νέας εποχής». Ωστόσο η προσπάθεια επανέκδοσης ναυάγησε, αφού ο γιος του Γιώργου Κουρή, Ανδρέας, έβγαλε στο διαδίκτυο την ιστοσελίδα «Ο Φίλαθλος», που ισχυρίζεται ότι είναι συνέχεια της ιστορικής εφημερίδας.

## Παραπομπές


Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην αθλητικές εφημερίδες στην ελληνική γλώσσα
Κατηγορία:Kouris Media Group
Snakes & Arrows Live

Το **Snakes & Arrows Live** είναι διπλό, ζωντανά ηχογραφημένο άλμπουμ και DVD του καναδικού χαρντ ροκ συγκροτήματος Rush, το οποίο κυκλοφόρησε στις 14 Απριλίου 2008 μέσω της δισκογραφικής εταιρίας "Anthem Records" στον Καναδά και έξι ημέρες αργότερα στον υπόλοιπο κόσμο μέσω της "Atlantic".

Η ηχογράφηση του πραγματοποιήθηκε στο "Ahoy Arena" του Ρότερνταμ, στις 16 και 17 Οκτωβρίου 2007, κατά την διάρκεια της περιοδείας για την προώθηση του δίσκου "*[[Snakes & Arrows]]*".

Οι κριτικές για το άλμπουμ υπήρξαν θετικές, με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 4,1 / 5, το "PopMatters" 8 / 10 και το "Metal Archives" 85%.

Το άλμπουμ σκαρφάλωσε στην όγδοη θέση του καναδικού καταλόγου επιτυχιών και στο Top-20 του Billboard στις Ηνωμένες Πολιτείες.

## Λίστα Τραγουδιών
### CD 1
# "Limelight" - 4:47
# "Digital Man" - 6:56
# "Entre Nous" - 5:18
# "Mission" - 5:39
# "Freewill" - 6:01
# "The Main Monkey Business" - 6:06
# "The Larger Bowl" - 4:21
# "Secret Touch" - 7:45
# "Circumstances" - 3:46
# "Between The Wheels" - 6:01
# "Dreamline" - 5:15
# "Far Cry" - 5:20
# "Workin' Them Angels" - 4:48
# "Armor and Sword" - 6:57

### CD 2
# "Spindrift" - 5:46
# "The Way the Wind Blows" - 6:24
# "Subdivisions" - 5:43
# "Natural Science" - 8:34
# "Witch Hunt" - 4:49
# "Malignant Narcissism" - "De Slagwerker (Drum Solo)" - 10:41
# "Hope" - 2:21
# "Distant Early Warning" - 4:53
# "The Spirit of Radio" - 5:03
# "Tom Sawyer" - 5:48
# "One Little Victory" - 5:26
# "A Passage to Bangkok" - 3:57
# "YYZ" - 5:17

### DVD 1
# "Limelight" - 4:47
# "Digital Man" - 6:56
# "Entre Nous" - 5:18
# "Mission" - 5:39
# "Freewill" - 6:01
# "The Main Monkey Business" - 6:06
# "The Larger Bowl" - 4:21
# "Secret Touch" - 7:45
# "Circumstances" - 3:46
# "Between The Wheels" - 6:01
# "Dreamline" - 5:15

### DVD 2
# "Far Cry" - 5:20
# "Workin' Them Angels" - 4:48
# "Armor and Sword" - 6:57
# "Spindrift" - 5:46
# "The Way the Wind Blows" - 6:24
# "Subdivisions" - 5:43
# "Natural Science" - 8:34
# "Witch Hunt" - 4:49
# "Malignant Narcissism" - "De Slagwerker (Drum Solo)" - 10:41
# "Hope" - 2:21
# "Distant Early Warning" - 4:53
# "The Spirit of Radio" - 5:03
# "Tom Sawyer" - 5:48
# "One Little Victory" - 5:26
# "A Passage to Bangkok" - 3:57
# "YYZ" - 5:17

### DVD 3
#"Ghost of a Chance"
#"Red Barchetta"
#"The Trees"
#"2112 Overture/The Temples of Syrinx" - 6:59

## Θέσεις τσαρτ

## Μέλη των Rush
Οι μουσικοί οι οποίοι ηχογράφησαν το "*Snakes & Arrows Live*" ήταν οι εξής:
* **[[Τζέντι Λι]]** - φωνητικά, μπάσο, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα, φωνητικά
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Snakes & Arrows Live - Rush | Songs, Reviews, Credits, Awards | AllMusic
* Rush - Snakes & Arrows Live (album review) | Sputnikmusic
* Rush - Snakes & Arrows Live - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2008
Ανγκούν

Η **Ανγκούν Τσίτα Σάσμι** (29 Απριλίου 1974), γνωστή με το καλλιτεχνικό της όνομα **Anggun**, είναι Ινδονήσια τραγουδίστρια-τραγουδοποιός, μουσικός, και στιχουργός. Έχοντας ζήσει και εργαστεί στη Γαλλία για πάνω από μία δεκαετία, έχει αποκτήσει και τη γαλλική υπηκοότητα. Έχει ερμηνεύσει κομμάτια στα ινδονησιακά, τα αγγλικά και τα γαλλικά. Στην Ελλάδα έγινε γνωστή με το αγγλόφωνο single της Saviour, το οποίο αποτέλεσε και κομμάτι του soundtrack της ταινίας *[[Transporter 2]]*.

## Δισκογραφία
### Άλμπουμ στην ινδονησιακή γλώσσα
* *Dunia Aku Punya* (1986)
* *Anak Putih Abu Abu* (1991)
* *Nocturno* (1992)
* *Anggun C. Sasmi... Lah!!!* (1993)

### Άλμπουμ στην αγγλική γλώσσα
* *Snow on the Sahara* (1997)
* *Chrysalis* (2000)
* *Luminescence* (2005)
* *Elevation* (2008)
* *Echoes* (2011)

### Άλμπουμ στη γαλλική γλώσσα
* *Au nom de la lune* (1997)
* *Désirs contraires* (2000)
* *Luminescence* (2005)
* *Elévation* (2008)
* *Echos* (2011)

## Φιλμογραφία
* *Earth* (2007)

## Παραπομπές


Κατηγορία:Ινδονήσιοι
Κατηγορία:Γαλλίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Κατηγορία:Διαγωνισμός Τραγουδιού Eurovision 2012
Κατηγορία:Συμμετέχοντες στη Eurovision
Ράνταλ Σόβερ

Ο **Ράνταλ Σόβερ** είναι Αμερικανός κιθαρίστας της heavy metal μουσικής σκηνής, γνωστός ως πρώην μέλος των Iced Earth.

## Βιογραφία
Ο Σόβερ γεννήθηκε στο Λιούισταουν της Πενσυλβάνια το 1965 και μετακόμισε με την οικογένεια του στην Τάμπα της Φλόριντα.

Ξεκίνησε να παίζει σε τοπικά συγκροτήματα όπως οι Alloyd Witch, με τους οποίους ηχογράφησε ένα ντέμο. Στο συγκεκριμένο συγκρότημα γνώρισε τον μετέπειτα ντράμερ των Iced Earth, Μάικ ΜακΓκιλ, με τον οποίο συγκατοίκησε για ένα διάστημα.

Το 1988, ο Σόβερ έγινε μέλος των Purgatory, αντικαθιστώντας τον Μπιλ Όουεν, μετά από παραίνεση της μητέρας του, η οποία είχε δει την αγγελία του συγκροτήματος σε δισκοπωλείο της Τάμπα. Ο Τζον Σέιφερ τον δέχτηκε ως βασικό κιθαρίστα του συγκροτήματος μετά από οντισιόν όπου εμφανίστηκε μαζί με τον αδελφό του. Το συγκρότημα μετονομάστηκε σε Iced Earth και ο Σόβερ παρέμεινε μαζί τους μέχρι το 1997, ηχογραφώντας τα άλμπουμ "*[[Iced Earth (άλμπουμ)|Iced Earth]]*" (1990), "*[[Night of the Stormrider]]*" (1991), "*[[Burnt Offerings]]*" (1995) και "*[[The Dark Saga]]*" (1996).

Η αποχώρηση του από το συγκρότημα οφείλεται στο γεγονός ότι ήθελε να ακολουθήσει διαφορετικά μουσικά ενδιαφέροντα. Η τελευταία κυκλοφορία του συγκροτήματος με τον Σόβερ στην κιθάρα ήταν για την συλλογή "*[[Days of Purgatory]]*" του 1997.

Μετά τους Iced Earth, ο Σόβερ σχημάτισε τους Yuhrott στην Τάμπα. Μαζί τους, ηχογράφησε το ντέμο "*Abysmal Inflections*" το 2003, με τα κομμάτια "*Violent Breed*", "*Five Senses*" και "*Soul Crusher*".

Πλέον, διαμένει στο Όστιν του Τέξας με την οικογένεια του.

## Δισκογραφία

## Παραπομπές


## Πηγές
* Iced Earth Biography | OLDIES.com
* MusicMight :: Artists :: YUHROTT
* Randy Shawver - Encyclopaedia Metallum: The Metal Archives

## Εξωτερικοί σύνδεσμοι
* Randall Shawver Fan Zone | Facebook

Κατηγορία:Αμερικανοί κιθαρίστες
Κατηγορία:Ροκ μουσικοί
Πορθμός Τόρες

thumb|right|250px|Ο Πορθμός Τόρες και τα νησιά του.

**Πορθμός Τόρες** ή **Στενό Τόρες** () ονομάζεται ο θαλάσσιος δίαυλος που βρίσκεται μεταξύ της νήσου Νέας Γουινέας και της Αυστραλίας. Το στενότερο σημείο του έχει πλάτος 150 χιλιόμετρα. Νότια του πορθμού βρίσκεται η χερσόνησος Κέιπ Γιορκ το βορειότερο άκρο της Αυστραλιανής Πολιτείας Κουίνσλαντ ενώ βόρεια βρίσκεται η δυτική επαρχία της Παπούας Νέας Γουινέας. Ονομάστηκε έτσι προς τιμήν του θαλασσοπόρου Λουίς Βαθ δε Τόρρες, ο οποίος διέσχισε τον πορθμό το 1606.

## Γεωγραφία

Ο Πορθμός Τόρες συνδέει τη Θάλασσα των Κοραλλίων, στα ανατολικά με τη Θάλασσα Αραφούρα στα δυτικά και είναι ένας σημαντικός διεθνής θαλάσσιος δίαυλος. Ωστόσο είναι πολύ ρηχός και ο λαβύρινθος των κοραλλιογενών νησιών που βρίσκονται στον πορθμό καταστεί επικίνδυνη την πλοήγηση σε αυτόν. Στον νότο υπάρχει και το στενό Εντέιβορ, το οποίο βρίσκεται μεταξύ της νήσου Πρίγκηπα Ουαλίας (ή Μούραλουγκ) και την ηπειρωτική χώρα. Στον πορθμό βρίσκονται και αρκετά συμπλέγματα νησιών τα οποία ονομάζονται Νήσοι Πορθμού Τόρες. Υπάρχουν τουλάχιστον 274 νησιά, εκ των οποίων τα 17 έχουν μόνιμους οικισμούς. Πάνω από 6.800 αυτόχθονες μένουν στα νησιά και περίπου 42.000 μένουν στην ηπειρωτική χώρα.

Οι αυτόχθονες κάτοικοι των νησιών ονομάζονται Νησιώτες του πορθμού Τόρες και είναι Μελανήσιοι που σχετίζονται με τους αυτόχθονες της κοντινής Παπούας Νέας Γουινέας. Οι διάφορες κοινότητες των Νησιωτών του πορθμού Τόρες έχουν ξεχωριστή πολιτιστική ταυτότητα και μακρόχρονη ιστορία με τα γειτονικά νησιά και τις κοντινές ακτές. Το εμπόριο τους βασίζεται στις θαλάσσιες μεταφορές και τις αλληλεπιδράσεις τους με τους κατοίκους της Παπούας προς τα βόρεια και τους Αβορίγινες της Αυστραλίας προς τον νότο.

## Παραπομπές


## Εξωτερικοί σύνδεσμοι
* 

Τορες
Τορες
Τορες
Τορες
Εμίντιο Ντε Φελίτσε

Ο **Εμίντιο Ντε Φελίτσε** (ιταλ.:*Emidio De Felice*, Μιλάνο, 1918 – Γένοβα, 1993) ήταν Ιταλός καθηγητής πανεπιστημίου, γλωσσολόγος και λεξικογράφος.
Καθηγητής πανεπιστημίου από το 1963, δίδαξε γλωσσολογία στο Πανεπιστήμιο της Γένοβας. Συνέταξε λεξικά και γραμματικές της λατινικής και ιταλικής γλώσσας, επικεντρώνοντας από τη δεκαετία του 1960 το ενδιαφέρον του στην ονοματολογία, την επεξεργασία και μελέτη των κυρίων ονομάτων, τοπωνυμίων και ανθρωπωνυμίων, της ιταλικής γλώσσας.

## Εργογραφία (επιλογή)
**La pronuncia del latino classico*, Ed. Paideia, Αρόνα (Βαρέζε, Λομβαρδίας) 1948
**Grammaticae principia: Corso di latino per la scuola media*, Palumbo, Παλέρμο 1960.
**La preposizione italiana «a»*, Sansoni, Φλωρεντία 1960
**La romanizzazione dell’estremo Sud d’Italia*, L. S. Olschki, Φλωρεντία 1962
**Le coste della Sardegna: Saggio toponomastico storico-descrittivo*, Ed. Sarda Fossataro, Κάλιαρι 1964
**Dizionario dei cognomi italiani*, A. Mondadori, Μιλάνο 1978.
**I cognomi italiani: Rilevamenti quantitativi dagli elenchi telefonici: informazioni socioeconomiche e culturali, onomastiche e linguistiche*, il Mulino, Μπολόνια 1980
**I nomi degli italiani: Informazioni onomastiche e linguistiche socioculturali e religiose. Rilevamenti quantitativi dei nomi personali dagli elenchi telefonici*, Marsilio, Βενετία 1982, ISBN 88-317-5082-8
**Le parole d'oggi: Il lessico quotidiano, religioso, intellettuale, politico, economico, scientifico, dell’arte e dei media*, A. Mondadori, Μιλάνο 1984
**Dizionario dei nomi italiani: Origine, etimologia, storia, diffusione e frequenza di oltre 18000 nomi*, A. Mondadori, Μιλάνο 1986
**Nomi e cultura: Riflessi della cultura italiana dell’Ottocento e del Novecento nei nomi personali*, Marsilio, Βενετία 1987, ISBN 88-317-5026-7
**Dizionario critico dei sinonimi italiani*, Marsilio, Βενετία, 1991, ISBN 88-317-5412-2
*Σε συνεργασία:
**Aldo Duro, Emidio De Felice, *Dizionario della lingua e della civiltà italiana contemporanea*, Palumbo, Παλέρμο 1974
**Aldo Duro, Emidio De Felice, *Vocabolario italiano*, Società editrice internazionale, Palumbo, Παλέρμο 1993, ISBN 88-05-05297-3

## Βιβλιογραφία για τον Εμίντιο Ντε Φελίτσε
*Enrica Salvaneschi, «Ricordo di Emidio De Felice (1918–1993)», *Quaderni della Sezione di Glottologia e Linguistica*, #5, 1993 (συνοδεύεται από: Bibliografia di Emidio De Felice)
*Enzo Caffarelli, Rita Caprini, «Emidio De Felice (1918–1993) e l’onomastica», *Rivista Italiana di Onomastica* #9, 2003, σσ. 101–290

## Εξωτερικοί σύνδεσμοι
*  De Felice, Emidio, *L’Enciclopedia Italiana*, Treccani
*  De Felice, Emidio, *Système universitaire de documentation*

Κατηγορία:Ιταλοί λεξικογράφοι
Κατηγορία:Ιταλοί συγγραφείς
Κατηγορία:Ιταλοί φιλόλογοι
Κατηγορία:Ιταλοί γλωσσολόγοι
Κατηγορία:Ιταλοί πανεπιστημιακοί
Κατηγορία:Ονοματολογία
Άρης Θεσσαλονίκης (σκάκι)

Το **σκακιστικό τμήμα του Άρη** εδρεύει στη Θεσσαλονίκη και αποτελεί το ενεργό τμήμα του συλλόγου που δραστηριοποιείται στο σκάκι από τον Μάιο του 2013. Η ομάδα αναδείχθηκε κυπελλούχος Θεσσαλονίκης το 2021, ενώ από το 2020 αγωνίζεται στην Α' Εθνική κατηγορία.

## Ιστορικό
Η σκακιστική ομάδα του Άρη ιδρύθηκε επίσημα στις 23 Μαΐου του 2013. Μέχρι το Νοέμβριο του ίδιου έτους, η ομάδα του Άρη είχε επανδρωθεί μετά από συνεχείς εγγραφές και μεταγραφές νέων μελών και πριν τα τέλη της χρονιάς, διοργανώθηκε το πρώτο τουρνουά σκάκι του συλλόγου, με την συμμετοχή 29 σκακιστών.

Στις 12 Ιανουαρίου 2014, ο Άρης κατέβαλε την αντίσταση των Ακαδημιών ΧΑΝΚ με 5-3, στον πρώτο επίσημο αγώνα του συλλόγου για το διασυλλογικό πρωτάθλημα Θεσσαλονίκης-Χαλκιδικής. Η πρώτη συμμετοχή της ομάδας στο κύπελλο Ελλάδος πραγματοποιήθηκε στις 1 Φεβρουαρίου 2014, με τον Άρη να ηττάται από την Ε.Σ.Κ.. Η ομάδα κατέλαβε την τρίτη θέση στο τοπικό διασυλλογικό πρωτάθλημα με έξι νίκες σε εννέα αγώνες. Τα καλύτερα αποτελέσματα έφερε ο Κωνσταντίνος Κωνσταντινίδης με εννέα νίκες, ενώ μεταξύ των ανδρών ο Αστέριος Λιάμος σημείωσε έξι βαθμούς στους εννέα αγώνες.

Στις αρχές Απριλίου, το τμήμα διοργάνωσε το πρώτο τουρνουά ΑΡΗΣ-RAPID 2014, με νικητή τον μετρ Νίκο Λαγοπάτη. Από τον Οκτώβριο του 2014 έως και το Μάιο του 2015, ο σύλλογος διοργάνωσε έξι όπεν τουρνουά μπλιτζ με ενιαία βαθμολογία.

Η ομάδα του Άρη ξεκίνησε τις υποχρεώσεις της για το 2015 με νίκη εναντίον του του ΣΟ Θερμαϊκού, ενώ απέκλεισε τις Ακαδημίες ΧΑΝΚ και τον Α.Μ.Ο. Γαλαξίας για την διοργάνωση του κυπέλλου Ελλάδος. Μετά τη νίκη επί της Ολυμπιακής Γαλαξία με 6-2 στις 26 Απριλίου 2015, ο Άρης κατέκτησε την δεύτερη θέση του διασυλλογικού πρωταθλήματος Θεσσαλονίκης-Χαλκιδικής και κέρδισε το δικαίωμα να αγωνιστεί την επόμενη χρονιά στον προκριματικό όμιλο Α' Εθνικής Θεσσαλονίκης-Χαλκιδικής.

Το 2016, οι "κίτρινοι" αγωνίστηκαν στον προκριματικό όμιλο Α΄Εθνικής της Θεσσαλονίκης-Χαλκιδικής, καταλαμβάνοντας την όγδοη θέση σε σύνολο έντεκα ομάδων, αφού είχαν πέτυχαν δύο νίκες και δύο ισοπαλίες στους τελευταίους τέσσερις γύρους, μετά από ένα κάκιστο ξεκίνημα με έξι ήττες. Για την διοργάνωση του κυπέλλου, ο Άρης αποκλείστηκε στην προημιτελική φάση από την Ε.Σ.Θ..

## Κατατάξεις




## Παραπομπές


## Πηγές
* Σκάκι - Α.Σ. ΑΡΗΣ - Επίσημη Ιστοσελίδα
* Ο Άρης Θεσσαλονίκης έχει πλέον σκακιστικό τμήμα - skakistiko

## Εξωτερικοί σύνδεσμοι
* ΑΡΗΣ ΣΚΑΚΙ | Facebook
* Ερασιτέχνης | AllAboutARIS.com
* ΑΡΗΣ ΣΚΑΚΙ .ΤΟ BLOG ΤΩΝ ΣΚΑΚΙΣΤΩΝ ΤΟΥ ΑΡΗ

Σκακι
Κατηγορία:Ελληνικοί σκακιστικοί σύλλογοι
Πρωτάθλημα χειροσφαίρισης Α' εθνικής κατηγορίας ανδρών 1985-1986

Το πρωτάθλημα Α' Εθνικής χάντμπολ ανδρών της περιόδου 1985–86 ήταν το τέταρτο στην ιστορία της διοργάνωσης και το έβδομο συνολικά από την ίδρυση της ΟΧΕ. Το πρωτάθλημα αυτή την περίοδο διεξήχθη σε δύο φάσεις. Στην πρώτη φάση οι δώδεκα ομάδες αγωνίστηκαν σε δύο γύρους των έντεκα αγώνων. Στη δεύτερη φάση χωρίστηκαν σε τρεις ομίλους για τις θέσεις 1-4, 5-8 και 9-12. Σε κάθε όμιλο μετείχαν οι ομάδες που κατέλαβαν τις αντίστοιχες θέσεις στην πρώτη φάση, και αγωνίστηκαν μεταξύ τους σέ άλλους δύο γύρους, μεταφέροντας τους βαθμούς των μεταξύ τους αγώνων από την πρώτη φάση. Μετά το τέλος του πρωταθλήματος, οι ομάδες που κατέλαβαν τις θέσεις 7, 8 και 9 έδωσαν αγώνες διαβάθμισης με τις δευτεραθλήτριες ομάδες των τριών ομίλων της Β' Εθνικής. Οι τρεις τελευταίες υποβιβάστηκαν απευθείας στη Β΄ Εθνική. 

Πρωταθλητής αναδείχθηκε ο Φίλιππος Βέροιας, σπάζοντας έτσι την κυριαρχία του Ιωνικού που είχε κατακτήσει και τα έξι πρωταθλήματα που είχε διοργανώσει εως τότε η ΟΧΕ. Η ομάδα της Νέας Φιλαδέλφειας περιορίστηκε στην τέταρτη θέση, αλλά κατέκτησε το Κύπελλο Ελλάδας και μαζί και το εισιτήριο για το κύπελλο κυπελλούχων. Την έξοδο στο κύπελλο ομοσπονδίας κέρδισε ο δεύτερος της βαθμολογίας ΒΑΟ.

## Τελική βαθμολογία Α' φάσης

*Ο Αμύντας είχε μία ποινή αφαίρεσης ενός βαθμού.

### Μπαράζ
Τρεις ομάδες ισοβάθμησαν στην 7η θέση, κι έτσι διεξήχθησαν μονοί αγώνες σε όμιλο, ώστε να καθοριστεί η τελική κατάταξη για τις θέσεις 7-8-9. Οι αγώνες έγιναν στο κλειστό του Πανελληνίου.

*12/4/1986: Άρης Νίκαιας–Αρχέλαος 25–20
*13/4/1986: Νέα Ελβετία–Αρχέλαος 26–21
*14/4/1986: Άρης Νίκαιας–Νέα Ελβετία 28–25

Την πρώτη θέση των μπάραζ και 7η στην τελική κατάταξη κατέλαβε ο Άρης Νίκαιας με 4 βαθμούς, τη 2η (8η) θέση η Νέα Ελβετία με 2, και την 3η (9η) ο Αρχέλαος χωρίς βαθμό. Έτσι ο Άρης και η Νέα Ελβετία πρόκρίθηκαν στον ομίλο της Β' φάσης για τις θέσεις 5-8, ενώ ο Αρχέλαος βρέθηκε στον όμιλο για τις θέσεις 9-12.

## Β' φάση
Στη δεύτερη φάση oι ομάδες  χωρίστηκαν σε τρεις ομίλους για τις θέσεις 1-4, 5-8 και 9-12 και μετέφεραν τους βαθμούς από τους μεταξύ τους αγώνες της Α' φάσης. Οι βαθμοί με τους οποίους ξεκίνησαν οι ομάδες:

### Τελική βαθμολογία

*Ποινές αφαίρεσης βαθμών: Ιωνικός Ν.Φ. -3, Αμύντας -1, Πανιώνιος -1, Έσπερος -1.

## Αγώνες διαβάθμισης
Οι αγώνες διαβάθμισης είχαν το ίδιο σύστημα διεξαγωγής με τις προηγούμενες δύο διοργανώσεις. Οι ομάδες των θέσεων 7-8-9 της Α' Εθνικής αντιμετώπισαν σε διπλούς αγώνες τις δευτεραθλήτριες των τριών ομίλων της Β' Εθνικής. Οι τρεις ομάδες της Α' Εθνικής επικράτησαν εύκολα και παρέμειναν στην κατηγορία.

Οι αγώνες:
*14/6/1986: Αθηναϊκός-Αναγέννηση Άρτας 40-24
*14/6/1986: Άρης Νίκαιας-ΕΣΝ Βριλησσίων 27-18
*15/6/1986: Αρχέλαος Κατερίνης-Άρης Θεσσαλονίκης 24-19
*19/6/1986: ΕΣΝ Βριλησσίων-Άρης Νίκαιας 28-24
* Άρης Θεσσαλονίκης-Αρχέλαος ;
* Αναγέννηση Άρτας-Αθηναϊκός ;

## Πηγές
*Α' φάση: Αθλητική Ηχώ 12 Απριλίου 1986 σελίδα 2, 15 Απριλίου σελίδα 4, 16 Απριλίου σελίδα 2.
*Β' φάση: Αθλητική Ηχώ 22 Απριλίου σελίδα 3, 10 Ιουνίου σελίδα 2
*Αγώνες διαβάθμισης: Αθλητική Ηχώ 17 Ιουνίου σελ. 2, 20 Ιουνίου σελ. 4.



1985 1986
Κατηγορία:Χειροσφαίριση το 1985
Κατηγορία:Χειροσφαίριση το 1986
Τιμ Κουκ

Ο **Τίμοθι Ντόναλντ «Τιμ» Κουκ** (*Timothy Donald "Tim" Cook*, Μομπάιλ, Αλαμπάμα, Η.Π.Α., 1 Νοεμβρίου 1960) είναι Αμερικανός επιχειρηματίας και διευθύνων σύμβουλος (CEO) της Apple Inc.

Ο Κουκ σπούδασε μηχανική παραγωγής στο Πανεπιστήμιο Όμπερν της Αλαμπάμας ενώ αργότερα συνέχισε τις σπουδές του αποκτώντας δίπλωμα ΜΒΑ στο Πανεπιστήμιο Ντιούκ.

Αμέσως μετά την αποφοίτησή του από το Πανεπιστήμιο του Όμπερν εργάστηκε για 12 χρόνια στην IBM όπου αναδείχθηκε σταδιακά σε ανώτερο στέλεχος, υπεύθυνο για τη Βόρεια Αμερική. Μετά την IBM εργάστηκε σε υψηλόβαθμες διοικητικές θέσεις στις εταιρείες Intelligent Electronics και Compaq.
 
Τον Μάρτιο του 1998 ανέλαβε τη θέση του Πρώτου Αντιπροέδρου στην Apple, υπεύθυνος για τον τομέα των παγκόσμιων επιχειρήσεων. Στην Apple συνδέθηκε με στενή φιλία με τον Στιβ Τζομπς, τον συνιδρυτή και διευθύνοντα σύμβουλο της εταιρείας. Τον Ιανουάριο του 2007 προβιβάστηκε στη θέση του Γενικού Διευθυντή (COO) της εταιρείας ενώ το 2009 ανέλαβε τον ρόλο του προσωρινού επικεφαλής της, αντικαθιστώντας τον Στιβ Τζομπς που αντιμετώπιζε σοβαρά προβλήματα υγείας. Στις 24 Αυγούστου του 2011, και αφού είχε προηγηθεί η αποχώρηση του Τζομπς από τη θέση του Διευθύνοντα Συμβούλου και η ανάληψη από μέρους του της θέσης του Προέδρου του Διοικητικού Συμβουλίου, ο Κουκ ανέλαβε και επίσημα τη θέση του CEO στην Apple.

Υπό την διοίκηση του Κουκ η Apple κατάφερε να μετατραπεί στην κορυφαία τεχνολογική εταιρεία του κόσμου, με την χρηματιστηριακή αξία της να ξεπερνά το 2014 τα 700 δισεκατομμύρια δολάρια και το 2017 τα 800 δισεκατομμύρια. Είναι η πρώτη μη-κρατική, εισηγμένη σε χρηματιστήριο εταιρία στον κόσμο που κατάφερε κάτι τέτοιο. Τον Αύγουστο του 2018 η εταιρεία κατάφερε να γίνει η πρώτη εισηγμένη στις ΗΠΑ που ξεπέρασε σε χρηματιστηριακή αξία το 1 τρισεκατομμύριο δολάρια.

Εκτός από την Apple, ο Κουκ συμμετέχει στο Διοικητικό Συμβούλιο της εταιρείας αθλητικής ένδυσης Nike Inc. καθώς και σε αυτό της National Football Foundation (NFF) για το αμερικανικό ποδόσφαιρο.

Τον Οκτώβριο του 2014 ο Κουκ δήλωσε δημόσια πως είναι ομοφυλόφιλος, ο πρώτος διευθύνων σύμβουλος μιας εταιρείας της λίστας του Fortune 500 που αποκάλυπτε κάτι τέτοιο.

Η προσωπική περιουσία του (μετοχές και δικαιώματα) ξεπερνά τα 700 εκατομμύρια δολάρια. Ο Κουκ δήλωσε πως σκοπεύει να δωρίσει το σύνολο της περιουσίας του σε φιλανθρωπικά έργα.

## Παραπομπές


## Εξωτερικοί σύνδεσμοι

* Tim Cook - από την σελίδα της Apple

Κατηγορία:Αμερικανοί επιχειρηματίες
Κατηγορία:ΛΟΑΤ πρόσωπα από τις ΗΠΑ
Κατηγορία:Apple
Ειρήνη Λαμπράκη

Η **Ειρήνη (Ρένα) Λαμπράκη** (Ιωάννινα, 5 Ιανουαρίου 1949 - Σκιάθος, 20 Ιουλίου 2018) ήταν Ελληνίδα πολιτικός.

## Βιογραφία
Σπούδασε στη Νομική Σχολή Αθηνών και πραγματοποίησε μεταπτυχιακές σπουδές στο Πανεπιστήμιο του Μονάχου (εμπορικό δίκαιο) και στο Πανεπιστήμιο της Περούτζα (ιστορία της τέχνης και ιταλική λογοτεχνία).

Διετέλεσε βουλευτής του ΠΑΣΟΚ στην εκλογική περιφέρεια Β΄ Αθηνών από το 1977 έως το 1989 και υφυπουργός Πολιτισμού-Απόδημου Ελληνισμού το διάστημα 1988-1989. Ήταν επίσης ευρωβουλευτής του ΠΑΣΟΚ (1994-1999).

Πέθανε στις 20 Ιουλίου 2018, ενώ έκανε διακοπές στη Σκιάθο, και ο θάνατός της αποδόθηκε σε παθολογικά αίτια. Η σορός της μεταφέρθηκε στην Αθήνα με μέριμνα της Βουλής των Ελλήνων.

## Πηγές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Αθηνών
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Πολιτισμού
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Δημήτριος Κεφαλίδης

Ο **Δημήτριος Κεφαλίδης** (1931-2019) ήταν Έλληνας πολιτικός.

Γεννήθηκε το 1931 στους Σιταγρούς Δράμας. Σπούδασε στην Κτηνιατρική Σχολή του Αριστοτελείου Πανεπιστημίου Θεσσαλονίκης.

Υπήρξε ιδρυτικό στέλεχος του ΠΑΣΟΚ, με το οποίο διετέλεσε βουλευτής Δράμας (1977 - 1989) και υφυπουργός Γεωργίας (1988 - 1989).

Απεβίωσε στις 21 Μαΐου 2019.

Με τη σύζυγό του Πόπη Παπαδοπούλου απέκτησαν 3 παιδιά. Κόρη του είναι η Χαρά Κεφαλίδου, που επίσης διετέλεσε βουλευτής Δράμας του ΠΑΣΟΚ.

## Πηγές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Δράμας
Κατηγορία:Έλληνες υφυπουργοί Γεωργίας
Παναγιώτης Λαμπρίας

Ο **Παναγιώτης (Τάκης) Λαμπρίας** (1 Σεπτεμβρίου 1926 – 3 Μαρτίου 2001) ήταν Έλληνας δημοσιογράφος και πολιτικός.

## Βιογραφία
Γεννήθηκε το 1926 στην Αθήνα και σπούδασε νομικά στο Πανεπιστήμιο Αθηνών. Εργάστηκε ως δημοσιογράφος σε διάφορες εφημερίδες και ως συντάκτης στην Καθημερινή συνδέθηκε στενά με τον Κωνσταντίνο Καραμανλή, του οποίου υπήρξε και λογογράφος. Το 1961 ανέλαβε τη δημιουργία και έκδοση της εφημερίδας *[[Μεσημβρινή]]* για λογαριασμό της Ελένης Βλάχου.

Από το 1974 ως το 1977 διετέλεσε υφυπουργός παρά τω Πρωθυπουργώ και κυβερνητικός εκπρόσωπος, ενώ υπήρξε εκλεγμένος ευρωβουλευτής της Νέας Δημοκρατίας την περίοδο 1984–1999.

## Πηγές


Κατηγορία:Έλληνες δημοσιογράφοι του 20ού αιώνα
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Κατηγορία:Έλληνες υφυπουργοί παρά τω Πρωθυπουργώ
Οξείδιο του λιθίου

Το **οξείδιο του λιθίου** ή **λιθία** ή **κικενίτης** (αγγλικά: *lithium oxide*) είναι ανόργανη ένωση, που περιέχει λίθιο και οξυγόνο, με εμπειρικό τύπο **Li<sub>2</sub>O**. Το χημικά καθαρό οξείδιο του λιθίου, στις «κανονικές συνθήκες περιβάλλοντος», δηλαδή σε θερμοκρασία 25&nbsp;°C και υπό πίεση 1 atm, είναι λευκό στερεό.

## Παραγωγή

Όταν το μεταλλικό λίθιο καίγεται στον ατμοσφαιρικό αέρα, τότε το μέταλλο ενώνεται με το οξυγόνο και σχηματίζεται οξείδιο του λιθίου, μαζί με μικρές ποσότητες υπεροξειδίου του λιθίου (Li2)O2):

\mathrm{4Li + O_2 \xrightarrow{} 2Li_2O} 

Χημικά καθαρό οξείδιο του λιθίου μπορεί να ληφθεί με θέρμανση του παραπάνω προϊόντος στους 450&nbsp;°C, οπότε το υπεροξείδιο του λιθίου διασπάται θερμικά, σχηματίζοντας οξείδιο του λιθίου και οξυγόνο:

\mathrm{2Li_2O_2 \xrightarrow{450^oC} 2Li_2O + O_2 \uparrow} 
Ακόμη, το οξείδιο του λιθίου μπορεί να ληφθεί και με θερμική διάσπαση υδροξειδίου του λιθίου (LiOH):
\mathrm{2LiOH \xrightarrow{\triangle} Li_2O + H_2O \uparrow} 


## Δομή
Στη στερεή κατάσταση, το οξείδιο του λιθίου υιοθετεί μια κρυσταλλική δομή αντιφθορίτη, που είναι συγγενική με αυτήν του φθοριούχου ασβεστίου, δηλαδή του φθορίτη, από την οποία (δηλαδή την κρυσταλλική δομή φθοριούχου ασβεστίου) μπορεί (θεωρητικά) να προκύψει (η κρυσταλλική δομή οξειδίου του λιθίου), αν αντικατασταθούν τα κατιόντα ασβεστίου με τα ανιόντα οξυγόνου και τα ανιόντα φθορίου με κατιόντα λιθίου. Η βασική κατάσταση του μορίου του οξειδίου του λιθίου στην αέρια φάση είναι γραμμική, με μήκος δεσμού που αντιστοιχεί σε ισχυρό ιονικό δεσμό. Η θεωρία σθένους - άπωσης ηλεκτρονιακών ζευγών [***V'''alence''' S'''hell '''E'''lectron '''P'''air '''R'''epulsion''' (VSEPR) theory***] προβλέπει ότι σε περίπτωση που οι δεσμοί Li-Ο ήταν ομοιοπολικοί, το μόριο του οξειδίου του λιθίου θα είχε γωνιακή δομή, δηλαδή παρόμοια με αυτήν του νερού.

## Εφαρμογές
Το οξείδιο του λιθίου χρησιμοποιήθηκε ως σύντηκτο σε κεραμικά υαλώματα, σχηματίζοντας μπλε υαλώματα, σε συνδυασμό με χαλκό, και ροζ, σε συνδυασμό με κοβάλτιο. Το οξείδιο του λιθίου αντιδρά με το νερό και τους υδρατμούς, σχηματίζοντας υδροξείδιο του λιθίου (LiOH), και γι' αυτό πρέπει να κρατιέται μακριά από νερό και από υγρασία.

Είναι υπό έρευνα η χρήση του για τη μη καταστρεπτική φασματοσκοπική αξιολόγηση εκπομπών και την παρακολούθηση υποβάθμισης στα πλαίσια των συστημάτων θερμικής επικάλυψης φραγμού. Μπορεί να προστεθεί ως συνενισχυτικό, μαζί με τριοξείδιο του υττρίου (Y2O3) , σε κεραμεικό επικάλυμμα τριοξειδίου του ζιρκονίου (Zr2O3), χωρίς μεγάλη υποβάθμιση στην αναμενόμενη διάρκεια «ζωής» της επικάλυψης. Σε υψηλή θερμοκρασία, το οξείδιο του λιθίου εκπέμπει ένα πολύ ανιχνεύσιμο φασματικό μοτίβο, που αυξάνεται σε ένταση με την υποβάθμιση της επικάλυψης. Η ιδιότητα αυτή επιτρέπει την *in situ* παρακολούθηση τέτοιων συστημάτων, κάνοντας εφικτή την πρόβλεψη της διάρκειας ζωής του προϊόντος μέχρι βλάβης ή την αναγκαία διαχείρηση.

Μεταλλικό λίθιο μπορεί να ληφθεί με ηλεκτρόλυση οξειδίου του λιθίου, οπότε λαμβάνεται οξυγόνο, ως παραπροϊόν.

## Παρατηρήσεις, υποσημειώσεις και αναφορές


Κατηγορία:Ενώσεις λιθίου
Κατηγορία:Άλατα
Κατηγορία:Οξείδια
Κρίταμο

Το **κρίθμον το παράλιο** (*Crithmum maritimum*) με κοινή ονομασία **κρίταμο** ή **αλμύρα**, είναι φυτό της οικογένειας των σελινοειδών.  

## Γεωγραφική κατανομή
Το κρίταμο έχει μεσογειακή κυρίως κατανομή και αποτελεί κοινό είδος των ελληνικών ακτών. Επίσης απαντάται στις ακτές της Μεγάλης Βρετανίας, της Ιρλανδίας, των δυτικών ακτών της Ευρώπης, στα Κανάρια Νησιά, και στις ακτές του Εύξινου Πόντου.Απαντά σε γκρεμούς, βράχια, τοίχους κοντά στη θάλασσα, ακόμη και σε προβλήτες ή και κυματοθραύστες, αποτελώντας μαζί με το γένος *Limonium* έναν από τους πιο χαρακτηριστικούς και διαδεδομένους εκπροσώπους της αλόφιλης βλάστησης στις βραχώδεις ακτές.  

## Περιγραφή
Τα φύλλα του είναι σαρκώδη και έχουν χαρακτηριστικό γλαυκό χρώμα. Ανθίζει από Ιούλιο μέχρι Οκτώβριο και τα άνθη είναι λευκό-πρασινωπά, σε πυκνό σκιάδιο. 

## Χρήσεις
Οι βλαστοί, τα φύλλα και οι καρποί του διατηρούνται συχνά σε άλμη ή ξύδι και χρησιμοποιούνται σε σαλάτες. 

## Πηγές
*Παπιομύτογλου Β. 2006, Αγριολούλουδα της Ελλάδας.

*Φυτολογία 2006, Εκδοτική Αθηνών

*Lafranchis T. & Sfikas G. 2001, Flowers of Greece (Vol. II)

*Pignatti S. 1982, Flora d’ Italia (Vol. II).

## Παραπομπές


## Εξωτερικοί σύνδεσμοι
* 
* 

Κατηγορία:Ελληνική χλωρίδα
Κατηγορία:Φυλλώδη λαχανικά
Κατηγορία:Ευρωπαϊκή χλωρίδα
Κατηγορία:Βρώσιμα σκιαδοφόρα
Βασίλης Μητρούδης

Ο **Βασίλης Μητρούδης** είναι Έλληνας πρώην διεθνής πετοσφαιριστής, ο οποίος γεννήθηκε στην Θεσσαλονίκη στις 19 Απριλίου 1972 και αγωνίστηκε ως κεντρικός στην ομάδα του Άρη, του ΠΑΟΚ και του Ηρακλή.

## Καριέρα
Ο Μητρούδης έκανε τα πρώτα του βήματα στο άθλημα, στα τμήματα υποδομής του Άρη Θεσσαλονίκης, το 1986, κατακτώντας το πρωτάθλημα Ελλάδος παίδων το 1988. Επίσης, κατέκτησε το πανελλήνιο πρωτάθλημα εφηβών το 1990.

Το 1989, αγωνίστηκε για πρώτη φορά με την ανδρική ομάδα του συλλόγου, στην οποία παρέμεινε μέχρι το 1998. Καθ' όλη την πορεία του Μητρούδη με τον Άρη, ο σύλλογος βρισκόταν μονίμως στην πρώτη τετράδα του ελληνικού πρωταθλήματος, κατακτώντας την δεύτερη θέση το 1994 και το 1996 και τον τίτλο του πρωταθλητή την σεζόν 1996-1997.

Παράλληλα, ο Άρης έφθασε στο φάιναλ-φορ του Κυπέλλου Κυπελλούχων το 1993 και το 1995 και κατέκτησε το Σούπερ καπ το 1998.

Το 1998, μεταγράφηκε στον ΠΑΟΚ, όπου μέχρι το 2001 κατέκτησε δύο φορές την τέταρτη θέση του ελληνικού πρωταθλήματος. Ακολούθησε η διετής πορεία του στον Ηρακλή, με τον οποίο κατέκτησε το πρωτάθλημα το 2002, ενώ στον τελικό του κυπέλλου, νίκησε με 3-1 τον Άρη, σύλλογο με τον οποίο αναδείχθηκε, κατακτώντας το νταμπλ.

Την σεζόν 2003-2004 επέστρεψε στον ΠΑΟΚ, διατηρώντας τον στην πρώτη τετράδα για την επόμενη τριετία. Το 2006, επέστρεψε στον Άρη με σκοπό να κλείσει την καριέρα του στην αγαπημένη του ομάδα.

Ο Μητρούδης είναι πτυχιούχος του τμήματος ΤΕΦΑΑ του Α.Π.Θ. με ειδικότητα στο βόλεϊ και μετά την απόσυρση του από την ενεργό δράση, εργάστηκε στον Αριστοτέλη Επανωμής ως υπεύθυνος των τμημάτων βόλεϊ.

Το καλοκαίρι του 2012, ανέλαβε τις ακαδημίες του Άρη.

## Διεθνείς συμμετοχές
Ο Βασίλης Μητρούδης πραγματοποίησε 84 συμμετοχές με την εθνική ομάδα πετοσφαίρισης της Ελλάδας.

## Τίτλοι
* 2 Πρωταθλήματα Ελλάδας: 1997, 2002
* 1 Κύπελλο Ελλάδας: 2002
* 1 Σούπερ καπ Ελλάδας: 1998

## Πηγές
* ΜΗΤΡΟΥΔΗΣ ΒΑΣΙΛΗΣ - Greekvolley.com
* Υπεύθυνος ακαδημιών ο Βασίλης Μητρούδης
* «Σταύρωσαν» το κατεστημένο - Αρης και Ορεστιάδα ύψωσαν μπλοκ στο μονοπώλιο των «αιωνίων»

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Experience (άλμπουμ των Prodigy)

Το ***Experience*** (εναλλακτικά: "The Prodigy Experience") είναι ο πρώτος δίσκος του αγγλικού συγκροτήματος ηλεκτρονικής μουσικής, The Prodigy. Κυκλοφόρησε στις 28 Σεπτεμβρίου του 1992, από την ανεξάρτητη βρετανική δισκογραφική εταιρία XL Recordings. Έβγαλε πέντε singles ("Charly", "Everybody in the place", "Fire/Jericho", "Οut of space" και "Wind it up"). Πέρα από τον Liam Howlett, ο οποίος έγραψε και συνέθεσε όλα τα τραγούδια, στο άλμπουμ συμμετέχει και ο Maxim Reality, στα φωνητικά του "Death of the Prodigy Dancers (live)", ενώ το μέχρι τότε μέλος της μπάντας, η χορεύτρια Sharky, αποχώρησε.

Τον Ιούνιο του 2001, στο Ηνωμένο Βασίλειο κυκλοφόρησε η εκτεταμένη εκδοχή του άλμπουμ, περιλαμβανομένου ενός επιπλέον δίσκου με ρεμίξ και B-sides. Κυκλοφόρησε ξανά στο Ηνωμένο Βασίλειο επτά χρόνια μετά, στις 4 Αυγούστου του 2008, με τον τίτλο Experience: Expanded. Ο δίσκος είχε χρυσό εξώφυλλο, ενώ επίσης περιείχε και δύο επιπλέον τραγούδια.

## Υποδοχή
Το *Experience* δέχτηκε γενικά καλές κριτικές. Ο μουσικός οδηγός AllMusic έδωσε στο άλμπουμ 5/5 αστέρια, λέγοντας πως οι Prodigy *"ήταν στην κορυφή της καριέρας τους ήδη από το πρώτο τους άλμπουμ"* τονίζοντας ότι *"σχεδόν κάθε τραγούδι ακούγεται σαν υποψήφιο κορυφαίο στα charts"*. Το μουσικό περιοδικό Spin του έδωσε 9/10 αστέρια, το *[[Record Collector]]* 4/5 αστέρια, το βρετανικό περιοδικό *Q* 3/5 αστέρια, ενώ το αμερικάνικο περιοδικό *[[Entertainment Weekly]]* του έδωσε B. Επίσης, το μουσικό site *[[Sputnikmusic]]* το χαρακτήρισε "κλασσικό", δίνοντάς του 5/5 αστέρια, και τέλος η online μουσική κοινότητα Rateyourmusic του έδωσε 3.55/5. Τέλος, βρέθηκε στη 12η θέση του UK Albums Chart τον Οκτώβρη του 1992.

## Λίστα τραγουδιών

## Συντελεστές
* Liam Howlett: παραγωγή, πλήκτρα, synthesizers, sampling, προγραμματισμός, engineering
* Maxim Reality: φωνητικά στο "Death of the Prodigy dancers (Live)"
* Simone: φωνητικά στο "Music reach (1/2/3/4)", "Ruff in the jungle bizness" και "Rip up the sound system" (τραγούδι εκτός άλμπουμ)
* Alex Garland: εικονογράφηση
* Mike Champion: διεύθυνση

## Εξωτερικοί σύνδεσμοι

* Επίσημη ιστοσελίδα
*The Prodigy on WhoSampled
*The Prodigy on AllMusic

Κατηγορία:Άλμπουμ του 1992
Κατηγορία:Άλμπουμ των Prodigy
Βιλαέτι του Μοναστηρίου

To **Βιλαέτι του Μοναστηρίου** (Οθωμανικά τουρκικά: ولايت مناستر, προφ. Βιλαγιέτ-ι Μαναστίρ), στις ελληνικές πηγές και **Γενική Διοίκησις Μοναστηρίου**, υπήρξε βιλαέτι του ευρωπαϊκού τμήματος της Οθωμανικής Αυτοκρατορίας. Τα βιλαέτια αποτελούσαν την πρώτη βαθμίδα διοικητικής διαίρεσης. Δημιουργήθηκε το 1874, καταργήθηκε το 1877 και επανασυστάθηκε το 1879. Το βιλαέτι κατελήφθη κατά τη διάρκεια του Α' Βαλκανικού Πολέμου το 1912 και διαιρέθηκε μεταξύ του Βασιλείου της Ελλάδας και του Βασιλείου της Σερβίας.

## Διοικητική διαίρεση
Αρχικά το Βιλαέτι του Μοναστηρίου είχε τα ακόλουθα σαντζάκια:
* Σαντζάκι του Μοναστηρίου (οθωμ.: Μαναστίρ)
* Σαντζάκι του Πρίζρεν (άλλο: Πρέσρενης)
* Σαντζάκι των Σκοπίων (οθωμ.: Ουσκούμπ)
* Σαντζάκι της Δίβρης (οθωμ.: Ντέμπρε/άλλο: Ντίμπρα, Δίρβης)
* Σαντζάκι της Σκόδρας (άλλο: Σκόδρας) 

Μετά τις διοικητικές μεταρρυθμίσεις του 1867 και του 1877, ορισμένα τμήματα του βιλαετίου παραχωρήθηκαν στα νεοσύστατα βιλαέτια Σκόδρας και Κοσσυφοπεδίου.

Διοικητική διαίρεση του βιλαετίου μέχρι το 1912:

* **[[Σαντζάκι του Μοναστηρίου]] (Βιτωλίων)**

* **[[Σαντζάκι των Σερβίων]]**

* **[[Σαντζάκι της Δίβρης]]** (οθωμ.: Ουσκούμπ)

* **[[Σαντζάκι του Ελμπασάν]]** (οθωμ.: Ιλμπασάν) - Δημιουργήθηκε μεταγενέστερα ενώ ανήκε στο Σαντζάκι της Δίβρης

* **[[Σαντζάκι της Κορυτσάς]]**

## Παραπομπές


## Εξωτερικοί σύνδεσμοι

* 

Μοναστηριου
Κατηγορία:Οθωμανική Βόρεια Μακεδονία
Κατηγορία:Οθωμανική Αλβανία
Μοναστηριου
Κατηγορία:Ιστορία της Μακεδονίας
Κατηγορία:Οθωμανική Σερβία
Κατηγορία:Οθωμανική περίοδος στα Βαλκάνια
Escape from Evil

Το "**Escape from Evil**" είναι το τρίτο στούντιο άλμπουμ των Lower Dens. Κυκλοφόρησε στις 31 Μαρτίου του 2015 από την Ribbon Music. Παραγωγοί ήταν η τραγουδίστρια Jana Hunter και ο Chris Coady. Το άλμπουμ ανακοινώθηκε στις 29 Ιανουαρίου του 2015 και την ίδια μέρα κυκλοφόρησε το τραγούδι "To Die In L.A."

## Κομμάτια

## Συντελεστές
* Jana Hunter, Nate Nelson, Walker Teret, Geoff Graham, Caleb Moore, Chris Coady, Chris Freeland  - μουσικοί
* Chris Coady - μίξινγκ, παραγωγή
* John Congleton - επιπλέον παραγωγή,  μηχανικός
* Chris Freeland - μηχανικός
* Ashley Gates - φωτογραφία
* Bo Hill - μηχανικός, μίξινγκ
* Jana Hunter - σχέδιο, layout, παραγωγός
* J-Musind - φωτογραφία
* Saphire Mason-Brown - φωτογραφία
* Ariel Rechtshaid - επιπλέον παραγωγή
* Sarah Register - mastering
* Alan Resnick - φωτογραφία
* Walker Teret - επιπλέον παραγωγή
* David Tolomei - μηχανικός, μίξινγκ
* Hermonie Williams - σχέδιο, εξώφυλλο
* Nick Younes - "ονομασία τραγουδιών"

## Παραπομπές


Κατηγορία:Άλμπουμ του 2015
Φελίγγειο υγρό

thumb|right|Αντίδραση ανίχνευσης με Φελίγγειο υγρό: αριστερά, το κυανό χρώμα του διαλύματος δηλώνει την απουσία αντίδρασης με αλδεΰδη, ενώ δεξιά ο σχηματισμός ιζήματος οξειδίου του χαλκού βεβαιώνει την ύπαρξη αλδεϋδικής ομάδας στο δείγμα.

Το **φελίγγειο υγρό**, ή **αντιδραστήριο Fehling**, είναι ένα αντιδραστήριο που βρίσκει χρήση στην αναλυτική χημεία ως μέσο διάκρισης μεταξύ αλδεϋδών και κετονών. Αναφέρθηκε για πρώτη φορά το 1849 από τον γερμανό χημικό Χέρμαν φον Φέλινγκ.

Παρασκευάζεται με ανάμιξη ίσων όγκων δύο διαλυμάτων: το ένα είναι αλκαλικό διάλυμα θειικού χαλκού (CuSO4), με βαθύ κυανό χρώμα, και το άλλο είναι διάλυμα τρυγικού καλιονατρίου (KNaC4H4O6, γνωστό και ως *άλας Seignette* ή *άλας Rochelle*). Στο τελικό διάλυμα σχηματίζεται χηλική σύμπλοκη ένωση του δισθενούς χαλκού με τρυγικά ανιόντα. Η ένωση αυτή δρα ως οξειδωτικό σώμα. Το φελίγγειο υγρό προστίθεται σε διάλυμα της ένωσης που πρόκειται να εξεταστεί και ακολουθεί θέρμανση του μίγματος. Παρουσία αλδεϋδικής ομάδας τα ιόντα δισθενούς χαλκού Cu2+ ανάγονται σε μονοσθενή χαλκό Cu1+ με δημιουργία καστανέρυθρου ιζήματος οξειδίου του χαλκού, ενώ οι αλδεΰδες οξειδώνονται:

RCHO + 2CuSO4 + 5NaOH → RCOONa + Cu2O↓ + 2Na2SO4 + 3H2O

Αντίθετα, οι κετόνες δεν αντιδρούν. Επομένως, η εξαφάνιση του γαλάζιου χρώματος του διαλύματος και η εμφάνιση του ιζήματος επιβεβαιώνει την ύπαρξη αλδεϋδικής ομάδας στο υπό εξέταση διάλυμα. Η παραπάνω αντίδραση μπορεί να χρησιμοποιηθεί για την ανίχνευση αναγωγικών σακχάρων σε ένα διάλυμα (π.χ. μονοσακχαριτών). Μια εφαρμογή ιατρικής σημασίας είναι η ανίχνευση γλυκόζης στα ούρα, η οποία μπορεί να χρησιμοποιηθεί σαν μια πρώτη ένδειξη ύπαρξης διαβήτη.

## Δείτε επίσης
*Αντιδραστήριο Tollens

## Παραπομπές


Κατηγορία:Αντιδραστήρια
Γκρουγιέρ

Το **γκρουγιέρ** (gruyère), ή γκρουέρα, είναι είδος ελβετικού κίτρινου σκληρού τυριού Π.Ο.Π. από αγελαδινό μη παστεριωμένο γάλα που παίρνει την ονομασία του από το ομώνυμο διαμέρισμα  (Gruyère) του ελβετικού καντονιού του Φριμπούρ (Fribourg) στην Ελβετία, όπου και παράγεται .

## Ποικιλίες
Το ελβετικό γκρουγιέρ έχει πολλές ποικιλίες με διαφορετικά προφίλ ωρίμασης. Παρασκευάζεται και μία βιολογική ποικιλία. Μια ιδιαίτερη ποικιλία παρασκευάζεται μόνο το καλοκαίρι σε 32 μόνο σαλέ των ελβετικών Άλπεων: το Le Gruyère d' Alpage .

Σε γενικές γραμμές, υπάρχουν τα ακόλουθα δύο προφίλ ωρίμασης:
ελαφρύ/γλυκό: ελάχιστη ωρίμαση 5 μηνών,
αργής ωρίμασης (réserve): ελάχιστη ωρίμαση 10 μηνών.

Στην Ελβετία συναντάμε και πολλά άλλα προφίλ ωρίμασης, όπως σιρσουά (surchoix), παλαιωμένο (vieux), αλατισμένο (salé), αλλά αυτά τα προφίλ ωρίμασης δεν ανήκουν σε προϊόντα Π.Ο.Π..

Το γαλλικό τυρί Le Brouère, που παράγεται στην κοντινή περιοχή των Βόσγιων ορέων (Vosges) της Γαλλίας, θεωρείται ποικιλία γκρουγιέρ.

### Le Gruyère Premier Cru
Το *Le Gruyère Premier Cru* είναι μια ιδιαίτερη ποικιλία, που παράγεται αποκλειστικά στο καντόνι του Φριμπούρ και ωριμάζει για 14 μήνες σε υγρά σπήλαια με υγρασία 95% και θερμοκρασία 13.5&nbsp;°C (56.3&nbsp;°F).

## Γκρουγιέρ και γραβιέρα
Το γκρουγιέρ προσομοιάζει στην εμφάνιση και τη διαδικασία παραγωγής με τις ελληνικές γραβιέρες, με τις οποίες συχνά συγχέεται, αλλά διαφέρει στη γεύση και τη σύσταση καθώς οι ελληνικές γραβιέρες Π.Ο.Π. παρασκευάζονται αποκλειστικά από πρόβειο ή αιγοπρόβειο παστεριωμένο γάλα (με εξαίρεση τις γραβιέρες Π.Ο.Π. Νάξου και Σύρου (Σαν Μιχάλη), οι οποίες γίνονται με αγελαδινό γάλα, του οποίου όμως η γεύση εξαρτάται από τα χόρτα της ελληνικής νησιωτικής υπαίθρου με τα οποία εκτρέφονται τα ζώα ).

## Παραπομπές


## Εξωτερικοί σύνδεσμοι
* http://www.gruyere.com/en/the-8-stages-of-production Ιστοχώρος του Le Gruyère Π.Ο.Π. 
* http://www.gruyere-alpage.ch Ιστοχώρος του Le Gruyère d' Alpage 

Κατηγορία:Οικονομία της Ελβετίας
Κατηγορία:Σκληρά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά αγελαδινού γάλακτος
Κατηγορία:Ελβετικά τυριά
Natalie Prass (άλμπουμ)

Το "**Natalie Prass**" είναι το ντεμπούτο ομώνυμο στούντιο άλμπουμ της Natalie Prass. Κυκλοφόρησε στις 27 Ιανουαρίου του 2015. Έκανε το ντεμπούτο του στο #50 των βρετανικών τσάρτς. Οι ασχολίες του παραγωγού Matthew E. White με την δική του καριέρα καθυστέρησαν την κυκλοφορία του άλμπουμ για σχεδόν τρία χρόνια.

## Κομμάτια

## Συντελεστές
* Natalie Prass - φωνή
* Matthew E. White - κιθάρα, ενορχήστρωση κόρνων, παραγωγός
* Trey Pollard - μηχανικός, ενορχήστρωση κόρνων, μίξινγκ, κιθάρα Pedal Steel, παραγωγός, ενορχήστρωση εγχόρδων
* Gene Paul - mastering
* Stephanie Barrett - τσέλο
* Anna Bishop - βιολί
* Amber Blankenship - τσέλο
* Jessica Blanks - βιολί
* Pinson Chanselle - ντραμς, κρουστά
* Reginald Chapman - τρομπόνι
* Daniel Clarke - πιάνο
* Matt Coyle - βιμπράφωνο
* Samuel Dixon - φωτογραφία
* Keely Dolfe - άρπα
* Lucas Fritz - score preparation
* Faith Hofma - βιολί
* Bryan Hooten - τρομπόνι
* Matt Jewell - βιόλα
* JC Kuhl - φλάουτο, σαξόφωνο
* John Lilley - κλαρινέτο, σαξόφωνο
* Venessa Lopez - φλάουτο
* Bob Miller - τρομπέτα
* Reginald Pace - τρομπόνι
* Garrett Pederson - βιόλα
* Erica Prince - σχέδια
* Cameron Ralston	- μπάσο, διπλό μπάσο
* Marcus Redden - γαλλικό κόρνο
* Giustino Riccio - κόνγκας
* Jason Scott - κλαρινέτο, φλάουτο, σαξόφωνο
* Lauren Serpa - φλάουτο
* Naomi Steckman - τσέλο
* Melissa Sunderland - βιολί
* Marcus Tenney - τρομπέτα
* Katie Wooldridge - βιολί
* Travis Robertson - καλλιτεχνική διεύθυνση, σχέδιο
* Joel Speasmaker - καλλιτεχνική διεύθυνση, σχέδιο

## Θέσεις στα τσάρτς
* Ηνωμένο Βασίλειο - 50
* *Billboard* Top Heatseekers - 6
* *Billboard* Top Rock Albums - 46

## Παραπομπές


Κατηγορία:Άλμπουμ του 2015
Madness (άλμπουμ των Sleeping with Sirens)

Το "**Madness**" είναι το τέταρτο στούντιο άλμπουμ των Sleeping with Sirens. Το άλμπουμ κυκλοφόρησε στις 13 Μαρτίου του 2015 από την Epitaph Records. Παραγωγός ήταν ο John Feldmann. Είναι η πρώτη κυκλοφορία της μπάντας μετά την αποχώρηση της από την Rise Records. Είναι το πρώτο άλμπουμ της μπάντας με τον κιθαρίστα Nick Martin, ο οποίος αντικατέστησε τον Jesse Lawson.

## Κομμάτια
Όλα τα κομμάτια γράφτηκαν από τον Kellin Quinn. Όλη η μουσική γράφτηκε από τους Sleeping with Sirens

## Συντελεστές
* Kellin Quinn – φωνή, πλήκτρα
* Jack Fowler – κιθάρα, προγραμματισμός
* Nick Martin – ρυθμική κιθάρα, φωνητικά
* Justin Hills – μπάσο
* Gabe Barham – ντραμς, κρουστά
* John Feldmann – παραγωγός, μίξινγκ, μηχανικός, προγραμματισμός
* Craig Aaronson - A&R
* Lindsey Byrnes - φωτογραφία
* Jillian Cervini - φωνητικά
* Zak Cervini - επιπλέον παραγωγή, επεξεργασία, μίξινγκ, μηχανικός, προγραμματισμός
* Ryan Clark - σχέδιο
* Zien Garcia - βοηθός μηχανικός, φωνητικά
* Jeff Halavacs - προγραμματισμός
* Ted Jensen - mastering
* Tom Lord-Alge - μίξινγκ
* Cameron Montgomery - επιπλέον παραγωγή, προγραμματισμός
* Matt Pauling - επιπλέον παραγωγή, επεξεργασία, μίξινγκ, μηχανικός, προγραμματισμός
* Hannah Peskin - φωνητικά
* Izzy Peskin - φωνητικά
* Doug Rockwell - προγραμματισμός
* Liz Rosenberg - φωνητικά
* Zac Schweithale - φωνητικά
* Sleeping with Sirens - καλλιτεχνική διεύθυνση
* Ago "Sethh" Teppand - επιπλέον παραγωγή, προγραμματισμός

## Θέσεις στα τσάρτς
* ΗΠΑ - 13
* Καναδάς - 23
* Αυστραλία - 13
* Top Digital Albums - 7
* Top Hard Rock Albums - 1
* Top Independent Albums - 1
* Top Modern Rock/Alternative Albums - 2
* Top Rock Albums - 3

## Παραπομπές


Κατηγορία:Άλμπουμ του 2015